અમદાવાદઃ ઈઝરાયલના વડાપ્રધાન બેન્જામીન નેતન્યાહુ અને વડાપ્રધાન નરેન્દ્ર મોદી ગુજરાતની મુલાકાતે આવી રહ્યા છે. ત્યારે આ મુલાકાતને ઐતિહાસીક બનાવવા માટે ગુજરાતના વહીવટી તંત્ર દ્વારા તડામાર તૈયારીઓ શરૂ કરવામાં આવી છે. આ માટે સચિવ સ્તરે બેઠકોનો દોર પણ શરૂ થઈ ગયો છે. બંન્ને મહાનુભાવોનો મુખ્ય કાર્યક્રમ બાવળા, આઈ ક્રીએટ સેંટર ખાતે યોજાશે. આઈ ક્રીએટમાં સ્ટાર્ટ અપ પ્રોગ્રામ અને ઈનોવેશન માટે યુવાઓને પ્રોત્સાહન આપવામાં આવે છે જેને ધ્યાને રાખીને ગુજરાતના ટોચના ઉદ્યોગપતિઓ સહિત વિવિધ ક્ષેત્રના અગ્રણીઓ અને મહાનુભાવો સહિત આશરે 1500 જેટલા લોકોને ઉપસ્થિત રહેવા માટે આમંત્રીત કરાયા છે.